Diari Oficial de la Generalitat Valenciana


Sumari del DOGV 6719, del 22-02-2012 (2012/1568)

Notificació del laude emés per la Junta Arbitral de Transports de València. Expedient número V-24/2011.
-------------------------------------------------------------------------------------------------------

### Dades del document

Número de DOGV
:   6719

Data del DOGV
:   22-02-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/1568


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-24/2011. [2012/1568]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Llansol & Kontell, SL, que s'ha dictat laude en l'expedient referenciat i ja que no ha sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
  
«Tribunal: president: Ramón Escrig Moreno. Vocals: Aurora Costa Vicente. Carlos Virosque Verdú, que excusa la seua assistència. Secretària-vocal: Amparo Peris Catalá. Parts: reclamant: Trans(x)tar, SL, representada per Alfonso García de la Puente Molinero. Reclamat: Llansol & Kontell, SL, que no compareix a l'acte de la vista.  
A València, 19 de desembre de 2011, a les 17.00 hores es constituïx la Junta Arbitral de Transports pels membres indicats al marge i amb l'assistència de les parts per a resoldre l'expedient V-24/2011, es procedix a la realització de la vista oral respecte de la reclamació següent: impagament de ports. Incompareixença de la reclamada.  
  
Iniciada la vista oral pel president es comprova la identitat de la part compareixent i la qualitat amb què intervé.  
A la part reclamada li va ser notificada la demanda i la citació a vista per al dia 19 de desembre de 2011 mitjançant un edicte publicat en el Diari Oficial de la Comunitat Valenciana núm. 6646, de 8 de novembre de 2011, per no haver sigut possible la citació a través del Servici de Correus, segons queda acreditat amb la documentació que consta en l'expedient.  
Concedida la paraula a la reclamant basa la seua reclamació en els antecedents de fet següents:  
1. Es ratifica en tots els motius de la seua demanda i manifesta que com a conseqüència de les relacions comercials existents entre les parts, la reclamant va realitzar, per compte de la reclamada, un servici de transport tal com queda reflectit en la factura número V/1168, de data 31 d'agost de 2009, per un import de 556,80 euros.  
2. Manifesta que, de la dita factura només es va poder cobrar una part del seu import, i quedaren pendents de pagament 278,80 euros.  
Una vegada realitzades diverses gestions de cobrament sense aconseguir-ho, s'interposa la present demanda, i se sol·licita que una vegada que siga reconegut el seu dret es condemne la reclamada al pagament de la quantitat total de 278,80 euros més els interessos corresponents.  
Davant de la incompareixença de la demandada es va donar per conclosa la vista.  
S'apliquen els següents fonaments jurídics  
1. La competència territorial de la Junta, de la qual res s'al·lega, la determinen els articles 6 i 7.2 del Reglament de la LOTT (RD 1211/1990).   
2. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que li dóna l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: "es presumirà que hi ha l'acord esmentat de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat". No consta en l'expedient que s'haja fet cap manifestació en el sentit preceptuat.   
  
3. Donada l'absència del vocal representant de la Cambra de Comerç (carregadors), el present laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1211/1990, de 28 de setembre, que va aprovar el Reglament de Desplegament de la Llei d'Ordenació dels Transports Terrestres, que literalment disposa que "la inassistència de qualsevol dels membres de la Junta, a excepció del president, no impedirà que es dicte el laude".  
4. De les manifestacions realitzades en vista es deduïx que, efectivament, el port que és reclamat en esta demanda i la factura del qual hi consta adjunta va ser realitzat, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Trans(x)tar, SL, representat per Alfonso García de la Puente Molinero contra Llansol & Kontell, SL, ja que dels fets relatats, documents probatoris i declaracions efectuades s'establix, que atés que s'ha realitzat el transport reclamat dins de les condicions contractuals convingudes, s'ha de pagar l'import.  
  
Per tot això, Llansol & Kontell, SL, haurà d'abonar a Trans(x)tar, SL, la quantitat de dos-cents setanta-huit euros amb huitanta cèntims (278,80 €), més els interessos corresponents des de la data de presentació d'esta demanda (24.01.2011) i que s'hauran de liquidar en el moment de l'execució d'este laude.  
Contra este laude es pot interposar l'acció d'anul·lació davant de la Audiència Provincial de València en el termini de dos mesos següents de la seua notificació, d'acord amb el que establixen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels 10 dies següents de la notificació del laude es podrà sol·licitar a esta Junta Arbitral la seua correcció, aclariment o complement, d'acord amb l'article 39 de la Llei d'Arbitratge esmentada.  
Transcorreguts 20 dies des de la notificació d'este laude a les parts, se'n podrà instar l'execució forçosa, davant del Jutjat de 1a Instància de València que corresponga, segons el que establix la Llei Orgànica 5/2011, de 20 de maig, complementària a la Llei 11/2011, de modificació de la Llei d'Arbitratge, que deroga expressament la lletra g de l'apartat 2 de l'article 86 ter de la Llei Orgànica del Poder judicial.»  
  
Els terminis de recursos continguts en el laude transcrit seran computables a partir de l'endemà a la publicació del present edicte en el Diari Oficial de la Comunitat Valenciana.  
  
València, 7 de febrer de 2012.- El president de la Junta Arbitral de Transports de València: Ramón Escrig Moreno.